**Rámcová dohoda**

 **č. ..................**

uzatvorená v zmysle ust. *Obchodného zákonníka*, v spojení s § 2 ods. 5 písm. g) a súvisiacimi ustanoveniami zákona č. 343/2015 Z. z. o verejnom obstarávaní a o zmene a doplnení niektorých zákonov

a v znení neskorších predpisov (ďalej aj „*zákon o verejnom obstarávaní*“)

**Zmluvné strany:**

**Objednávateľ**:

Obchodné meno: **Mesto Malacky**

Sídlo: Bernolákova 5188/1A, 901 01 Malacky

V zastúpení: JUDr. Ing. Juraj Říha, PhD., primátor

IČO: 00304913

DIČ: 2021049393

Bankové spojenie: PRIMA banka SLOVENSKO, a.s.

IBAN: SK36 5600 0000 0032 0010 5003

Zástupca vo veciach technických: Ing. Milan Ondrovič, PhD., zástupca primátora mesta

Tel.: 034/7966133

E-mail: milan.ondrovic@malacky.sk

*(ďalej len objednávateľ)*

a

**Zhotoviteľ**:

Obchodné meno:

Sídlo:

V zastúpení:

Zapísaný v obch. registri:

IČO:

DIČ:

IČ DPH:

Bankové spojenie:

IBAN:

Zástupca vo veciach technických:

Tel.:

E-mail:

*(ďalej len zhotoviteľ)*

**Článok I**

**PREDMET RÁMCOVEJ DOHODY**

1. Predmetom tejto rámcovej dohody je úprava vzájomných vzťahov medzi objednávateľom a zhotoviteľom. Zhotoviteľ sa zaväzuje počas platnosti tejto rámcovej dohody a na jej základe vyhotovených objednávok vykonávať pre objednávateľa opravu miestnych komunikácií v rozsahu určenom objednávateľom a objednávateľ sa zaväzuje vykonané dielo prevziať a zaplatiť dohodnutú cenu podľa skutočne vykonaných prác a v súlade s platobnými podmienkami dohodnutými v tejto rámcovej dohode.
2. Predmetom plnenia tejto rámcovej dohody sú práce potrebné pre vykonanie opráv miestnych komunikácií, ktorých jednotkové ceny sú uvedené v Prílohe č. 1, ktorá tvorí neoddeliteľnú súčasť tejto rámcovej dohody.
3. Zhotoviteľ potvrdzuje, že sa v plnom rozsahu zoznámil s rozsahom predmetu plnenia, že sú mu známe technické podmienky na realizáciu prác a že disponuje dostatočnými kapacitami, technickým vybavením a potrebnými odbornými znalosťami k realizácii diela.

**Článok II**

**TRVANIE RÁMCOVEJ DOHODY**

Táto rámcová dohoda sa uzatvára na dobu určitú odo dňa jej účinnosti do 26.10.2022 alebo do vyčerpania finančného limitu vo výške max. 650.000,- € (slovom: šesťstopäťdesiattisíc eur) bez DPH, čo predstavuje 780.000,- € (slovom: sedemstoosemdesiattisíc eur) vrátane DPH podľa toho, ktorá skutočnosť nastane skôr.

**Článok III**

**PODMIENKY ZADÁVANIA ZÁKAZIEK**

1. Rámcová dohoda sa bude plniť na základe emailom zaslaných objednávok od objednávateľa podľa aktuálnych potrieb. Zhotoviteľ sa zaväzuje objednávky potvrdiť prostredníctvom elektronickej pošty do 24 hodín odo dňa ich doručenia.
2. Objednávka musí obsahovať odvolanie sa na túto rámcovú dohodu, dátum vystavenia objednávky, presnú špecifikáciu a rozsah požadovaných prác, požadovaný termín a miesto dodania.
3. Ceny pre objednávky budú vychádzať z oceneného výkazu prác so špecifikáciou jednotlivých položiek (Príloha č. 1 tejto rámcovej dohody).
4. Písomné objednávky objednávateľa, potvrdené zhotoviteľom tvoria súčasť tejto rámcovej dohody. Každé plnenie v zmysle konkrétnej objednávky je posudzované ako samostatné dielo v zmysle tejto rámcovej dohody.

**Článok IV**

**MIESTO A ČAS PLNENIA**

1. Miestom plnenia predmetu tejto rámcovej dohody je intravilán mesta Malacky – ulice: Dubovského, Štúrova, Martina Rázusa a Jána Hollého.
2. Zhotoviteľ sa zaväzuje vykonávať dielo v rámci príslušnej objednávky v lehote špecifikovanej v objednávke.
3. Zhotoviteľ je povinný nastúpiť na výkon prác do dvoch dní od doručenia objednávky elektronickou formou prostredníctvom emailu na kontaktnú osobu zhotoviteľa, ak v objednávke nebude uvedené inak.

**Článok V**

**CENA A PLATOBNÉ PODMIENKY**

1. Cena za predmet plnenia tejto rámcovej dohody je stanovená dohodou zmluvných strán ako pevná cena v zmysle zákona č. 18/1996 Z. z. o cenách v znení neskorších zmien a doplnkov a určená vo výške jednotlivých položiek oceneného výkazu výmer podľa Prílohy č. 1 a vychádza z rozsahu skutočne vykonaných prác - výkazu výmer.
2. Cena diela v zmysle konkrétnej objednávky bude tvorená súčtom súčinov objednaného rozsahu prác diela a zmluvných jednotkových cien uvedených v Prílohe č. 1.
3. Cenu za predmet plnenia tejto rámcovej dohody, pre každú jednu objednávku osobitne, zhotoviteľ vyfakturuje objednávateľovi po zrealizovaní prác na základe súpisu skutočne vykonaných dodávok a prác, potvrdeného určeným zástupcom objednávateľa, podpísaním zápisnice o ukončení, odovzdaní a prevzatí.
4. Preddavky a zálohy objednávateľ neposkytuje.
5. Podkladom pre úhradu ceny predmetu plnenia rámcovej dohody podľa čl. V. tejto rámcovej dohody, bude faktúra vystavená zhotoviteľom ako daňový doklad po odovzdaní a prevzatí diela. Faktúra je splatná do 30 dní odo dňa jej doručenia objednávateľovi.
6. Faktúry, ktoré predloží zhotoviteľ objednávateľovi musia obsahovať nasledovné údaje:
* číslo rámcovej dohody, označenie faktúry a jej číslo, fakturovanú čiastku a náležitosti pre účely DPH,
* názov a sídlo organizácie veriteľa a dlžníka ( obchodné meno a adresa ),
* predmet diela, súpis vykonaných prác potvrdený zodpovedným pracovníkom objednávateľa,
* deň odoslania faktúry, zdaniteľného plnenia a lehotu jej splatnosti,
* označenie peňažného ústavu a číslo účtu vo forme IBAN, na ktorý má byť platené,
* pečiatku a podpis oprávnenej osoby.
1. V prípade, že faktúra nebude obsahovať náležitosti uvedené v tejto rámcovej dohode, objednávateľ je oprávnený vrátiť ju zhotoviteľovi na prepracovanie. V takom prípade sa preruší plynutie splatnosti a nová lehota splatnosti začne plynúť doručením opravenej faktúry objednávateľovi.

**Článok VI**

**PODMIENKY VYKONANIA DIELA**

* 1. Zhotoviteľ je povinný pri realizácii diela dodržať podmienky uvedené v Prílohe č. 1 tejto rámcovej dohody. Zhotoviteľ je povinný pri výkone prác v lokalitách mesta Malacky používať prenosné dopravné značenie v zmysle zákona NR SR o premávke na pozemných komunikáciách č. 8/2009 Z. z. v znení neskorších predpisov a vyhlášky č. 30/2020 Z. z..
	2. Súčasťou realizácie prác a tým i súčasťou ceny sú taktiež:

všetky potrebné dodávky, komponenty, práce, súvisiace služby tak, aby ukončená oprava bola funkčná a spĺňala požadované parametre, pomocné a súvisiace dodávky, všetky opatrenia potrebné z hľadiska bezpečnosti realizácie prác a ochrany zdravia obyvateľov a pracovníkov zhotoviteľa a verejného priestoru v zmysle platných zákonov počas realizácie prác pri zachovaní prevádzky opravovaných komunikácii a chodníkov v max., resp. v dohodnutom rozsahu, dočasné dopravné značenie, naloženie na dopravný prostriedok a okamžitý odvoz a likvidácia (uloženie na skládku) vzniknutého (vybúraného materiálu) odpadu v zmysle zákona o odpadoch vrátane poplatkov za uloženie, doprava dodávok a materiálu na stavbu i v rámci stavby (staveniska), všetky vedľajšie súvisiace náklady vrátane zariadenia staveniska, v prípade narušenia existujúcich zariadení, objektov, plôch, vedení a komunikácií počas realizácie prác ich uvedenie do pôvodného stavu. Zariadenie staveniska objednávateľ neposkytuje.

* 1. Hlavné technické a organizačné požiadavky pre realizáciu diela sú definované:

platnými zákonmi a normami STN garančnou lehotou, ktorú objednávateľ požaduje minimálne 60 mesiacov odo dňa odovzdania a prevzatia. Súčasťou odovzdania a prevzatia musia byť platné atesty (certifikáty, doklady o zhode) použitých dodávok, materiálov a výrobkov predpísané skúšky, atď., tak, aby ukončená oprava bola funkčná a mohla byť uvedená do prevádzky a užívania. Zhotoviteľ je povinný minimalizovať plochy staveniska. Objekty zariadenie staveniska objednávateľ neposkytuje. Zhotoviteľ je povinný minimalizovať tvorbu medzi skládok vybúraných materiálov a zabezpečiť pracovisko proti šíreniu prašnosti a hlučnosti, zabezpečiť postup prác tak, aby nedošlo k poškodeniu existujúcich priestorov, ochranu komunikácií pri doprave dodávok a materiálu. Po ukončení prác je zhotoviteľ povinný zabezpečiť vyčistenie a uvedenie do pôvodného stavu. Na mieste opráv musí byť v priebehu vykonávania prác trvale prítomný zástupca zhotoviteľa, poverený riadením prác (stavbyvedúci), ktorým je spôsobilá osoba pre vedenie uskutočňovania stavieb v zmysle § 45 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov. Práce budú vykonávané počas krátkodobého obmedzenia dopravy, pričom zhotoviteľ zaberie len jeden jazdný pruh v dĺžke 15 m. Zhotoviteľ je povinný dopravne zabezpečiť výkon prác prenosným dopravným značením a udržiavať ho až do obnovenia premávky v pôvodnom rozsahu a min. 1x denne vykonať jeho kontrolu.

1. Zhotoviteľ vykoná dielo na svoje náklady a na vlastné nebezpečenstvo.
2. Zhotoviteľ zodpovedá za bezpečnosť a ochranu zdravia vlastných zamestnancov a za poškodenie vedení a inžinierskych sietí, ako i zabezpečenie potrebného bezpečnostného značenia. Po ukončení každej pracovnej zmeny zabezpečí stavenisko a jeho okolie tak, aby nedošlo k prípadným kolíziám, úrazom a škodám. V opačnom prípade nesie plnú zodpovednosť a zaväzuje sa uhradiť škody v plnom rozsahu.
3. Zhotoviteľ zodpovedá za čistotu a poriadok na stavenisku a v celom objekte, súvisiacom s jeho stavebnou činnosťou. Zhotoviteľ odstráni na vlastné náklady odpady, ktoré sú výsledkom jeho činnosti.
4. Zodpovedný stavbyvedúci za vykonávanie prác zo strany zhotoviteľa je určený .................................
5. Zhotoviteľ je povinný viesť stavebný denník o vykonaných prácach v zmysle zákona č. 50/1976 Z. z..
6. Objednávateľ prostredníctvom zodpovednej osoby bude pri realizácii vykonávať kontrolu plnenia diela min. 1 x denne za prítomnosti zhotoviteľa .

**Článok VII**

**Záruka - zodpovednosť za vady**

1. Zhotoviteľ ručí za to, že dielo zodpovedá v dobe prevzatia výsledku určenému v objednávke a tejto rámcovej dohode, ďalej že zodpovedá technickým predpisom a normám a predpisom SR, že nemá vady, ktoré by rušili alebo znižovali hodnotu alebo schopnosť jeho používania predpokladaným alebo obvyklým účelom. Ďalej zodpovedá za vady diela zistené v záručnej dobe.
2. Záručná doba je 60 mesiacov.
3. Záručná doba začína plynúť dňom písomného prevzatia diela objednávateľom.
4. Pre prípad vady je objednávateľ oprávnený uplatniť tieto nároky:
	1. bezplatné odstránenie vady opravou, ak je vada opraviteľná, a to v priebehu troch dní od nahlásenia vady objednávateľom.
	2. odstúpiť od rámcovej dohody bez poskytnutia dodatočnej lehoty, ak ide o vadu neodstrániteľnú, resp. požadovať primeranú zľavu z ceny, a to 20% z ceny prác, a to aj v prípade ak ide o vadu odstrániteľnú s neprimeranými nákladmi, pričom dielo bude užívania schopné.
5. Zjavné vady diela, t.j. viditeľné nedostatky musí objednávateľ písomne oznámiť a uplatniť pri preberaní diela, inak jeho právo zo zodpovednosti za zjavné vady zanikne.
6. Vadou sa rozumie odchýlka v kvalite, rozsahu a parametroch diela stanovených v tejto rámcovej dohode všeobecne záväzných technických normách (STN).
7. Uplatnenie zodpovednosti a oznámenie vád musí byť podané písomne a v dohodnutej dobe. Musí obsahovať označenie nedostatkov, ako sa prejavujú a návrh vybavenia - spôsob odstránenia nedostatkov.

**Článok VIII**

**Obchodné tajomstvo**

1. Zhotoviteľ a objednávateľ sa zaväzujú, že obchodné a technické informácie, ktoré boli zverené zmluvným partnerom, nesprístupní tretím osobám bez písomného súhlasu, alebo tieto informácie nepoužije pre iné účely, než na plnenie podmienok tejto rámcovej dohody.
2. Toto ustanovenie sa nevzťahuje na obchodné a technické informácie, ktoré sú dostupné tretím osobám a ktoré zmluvný partner nemá povinnosť chrániť zodpovedajúcim spôsobom.
3. Toto ustanovenie sa nevzťahuje na obchodné a technické informácie, ktoré sú predmetom povinného zverejnenia v zmysle platných právnych predpisov.

**Článok IX**

**UKONČENIE RÁMCOVEJ DOHODY**

1. Rámcová dohody zaniká uplynutím doby, na ktorú bola dohodnutá podľa článku II tejto rámcovej dohody alebo do vyčerpania finančného limitu vo výške 780.000,-€ vrátane DPH, podľa toho, ktorá skutočnosť nastane skôr alebo vzájomnou dohodou zmluvných strán.
2. Zmluvné strany sa dohodli, že každá zo zmluvných strán môže jednostranne odstúpiť od tejto rámcovej dohody v prípade podstatného porušenia zmluvných podmienok druhou zmluvnou stranou, za podmienok ustanovených v Obchodnom zákonníku.
3. Podstatným porušením rámcovej dohody je:

a) nedodržanie parametrov, termínov a podmienok podľa čl. III, V, VI a VII tejto rámcovej dohody,

b) prekročenie termínu ukončenia prác uvedeného v článku IV, o viac ako 21 dní,

c) neodstránenie nedostatkov a nedorobkov podľa pripomienok objednávateľa v dohodnutých termínoch,

d) nezabezpečenie finančných prostriedkov zo strany objednávateľa trvajúce viac ako 90 dní.

**Článok X**

**Zmluvné pokuty**

1. Za nedodržanie dohodnutého termínu realizácie prác podľa čl. IV tejto rámcovej dohody môže objednávateľ od zhotoviteľa požadovať zaplatenie zmluvnej pokuty vo výške 500,- € za každý deň omeškania.
2. Objednávateľ môže od zhotoviteľa požadovať zaplatenie zmluvnej pokuty vo výške 500,- € za každý deň omeškania s termínom odstránenia nedostatkov v dohodnutých termínoch.
3. Zhotoviteľovi nevzniká povinnosť zaplatiť zmluvnú pokutu podľa bodov 1. a 2. tohto článku po dobu omeškania z dôvodov na strane objednávateľa.
4. V prípade nedodržania termínu splatnosti faktúry, zhotoviteľ môže objednávateľovi vyúčtovať úroky z omeškania vo výške 0,04 % z dlžnej sumy za každý deň omeškania so zaplatením faktúry.
5. Zmluvné strany sa dohodli na možnosti odpočítania zmluvných pokút z fakturácie vykonaných prác.

**Čl. XI**

 Podmienky k využitiu subdodávateľov

1. Zhotoviteľ je povinný plniť predmet diela najmä vlastnými kapacitami.

2. Zhotoviteľ je oprávnený zadať vykonanie diela tretej osobe (subdodávateľovi) iba v rozsahu uvedenom v prílohe č. 3 tejto zmluvy. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.

3. Zhotoviteľ predkladá v prílohe č. 3 tejto zmluvy údaje o všetkých svojich známych subdodávateľoch (predmet a podiel subdodávok, údaje o osobe oprávnenej konať za subdodávateľa v rozsahu meno, priezvisko, adresa pobytu, dátum narodenia).

4. Pri akejkoľvek zmene údajov o subdodávateľoch počas trvania tejto zmluvy (proti údajom uvedených zhotoviteľom v prílohe č. 3), je zhotoviteľ povinný objednávateľovi najneskôr 10 kalendárnych dní pred dňom, ktorý predchádza dňu v ktorom nastane zmena týchto údajov, predložiť objednávateľovi písomné oznámenie o zmene týchto údajov o subdodávateľovi.

5. V prípade zmeny subdodávateľa počas trvania zmluvy (proti rozsahu uvedenom zhotoviteľom v prílohe č. 3), je zhotoviteľ povinný objednávateľovi najneskôr 10 kalendárnych dní, ktorý predchádza dňu, v ktorom nastane zmena subdodávateľa, predložiť objednávateľovi písomné oznámenie o zámere zmeny subdodávateľa, s uvedením identifikačných údajov pôvodného subdodávateľa a identifikačných údajov o novom subdodávateľovi v rozsahu: predmet a podiel subdodávok, údaje o osobe oprávnenej konať za tohto nového subdodávateľa v rozsahu meno, priezvisko, adresa pobytu, dátum narodenia (aktualizovanú prílohu č. 3).

6. Ak navrhovaný subdodávateľ nespĺňa podmienky účasti podľa § 41 odseku 1 písm. b) ZVO, objednávateľ písomne požiada uchádzača o jeho nahradenie. Zhotoviteľ doručí návrh nového subdodávateľa do piatich pracovných dní odo dňa doručenia žiadosti podľa prvej vety.

7. Objednávateľ si vyhradzuje právo odmietnuť subdodávateľa, ktorý je s ním v obchodnom, súdnom alebo inom spore.

 8. V prípade porušenia ktorejkoľvek z povinností týkajúcej sa subdodávateľov alebo ich zmeny, má objednávateľ právo odstúpiť od Zmluvy.

**Čl. XII**

**Záverečné ustanovenia**

1. Na vzťahy medzi zmluvnými stranami, vyplývajúce z tejto rámcovej dohody, ale ňou vyslovene neupravené sa vzťahujú príslušné ustanovenia Obchodného zákonníka.
2. Obsah tejto rámcovej dohody je možné meniť a doplňovať len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch zmluvných strán.
3. Pre platnosť dodatkov k tejto rámcovej dohode sa vyžaduje dohoda o celom obsahu.
4. Zmluvné strany sa dohodli na tom, že v prípade rozporov ohľadne zmeny alebo zrušenia záväzku vyplývajúceho z tejto rámcovej dohody budú riešiť formou rokovaní na úrovni štatutárnych zástupcov. Ak sa spor nepodarí vyriešiť uzavretím dohody alebo zmieru, je každá zo zmluvných strán oprávnená požiadať o rozhodnutie sporu príslušný súd.
5. Vlastnícke právo k zhotovovanej veci a nebezpečenstvo škody na nej prechádzajú na objednávateľa dňom odovzdania a prevzatia diela, uvedenom v zápisnici o odovzdaní a prevzatí diela.
6. Doručenie písomnosti/oznámenia bude považované za účinné pri osobnom doručovaní, pri doručovaní kuriérskou službou alebo pri doručovaní poštou piaty (5.) deň po preukázateľnom odoslaní na adresu zmluvných strán a pri doručení e-mailom okamihom doručenia potvrdenia o prečítaní zasielateľovi emailu.
7. Táto rámcová dohoda je vyhotovená v štyroch rovnopisoch, z ktorých každá strana dostane dve vyhotovenia.
8. Rámcová dohoda nadobúda platnosť dňom podpisu oboma zmluvnými stranami a účinnosť nadobúda nasledujúci deň po dni jej zverejnenia v súlade so všeobecne záväznými predpismi.

V Malackách dňa ......................... V ......................... dňa .................

Za objednávateľa: Za zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

JUDr. Ing. Juraj Říha, PhD.

 primátor mesta

Prílohy:

Príloha č. 1: Ocenený výkaz výmer, Podmienky vykonania opráv

 Príloha č. 2: Harmonogram stavebných prác

 - predloží úspešný uchádzač pred podpisom zmluvy

 Príloha č. 3: Zoznam subdodávateľov - predloží úspešný uchádzač pred podpisom zmluvy

 Príloha č. 4: Produktový list

 Príloha č. 5: Doklad o poistení zodpovednosti za škodu spôsobenú pri výkone povolania alebo poistenie zodpovednosti za škodu podnikateľa v minimálnej výške hodnoty zákazky v € s DPH

 – úspešný uchádzač predloží pred podpisom zmluvy a doklad musí byť platný počas celej doby realizácie

Príloha č. 1 - Ocenený výkaz prác so špecifikáciou jednotlivých položiek

|  |  |  |  |  |
| --- | --- | --- | --- | --- |
| **Názov položky**  | **MJ** | **Predpokladané množstvo** | **Jednotková cena** | **Cena celkom v € bez DPH** |
| Frézovanie asf. krytu hr. 6 cm s odvozom na skládku | m2 | 20 000,00 |  |  |
| Ručné dobúranie betónu s odvozom na skládku | m3 | 60,00 |  |  |
| Spojovací postrek | m2 | 40 000,00 |  |  |
| Vyrovnanie povrchu asf. betónom hr. 2 - 3 cm | m2 | 20 000,00 |  |  |
| Asfaltový betón AC11o II hr. 6 cm | m2 | 20 000,00 |  |  |
| Výšková úprava uličnej vpuste | ks | 30,00 |  |  |
| Výšková úprava šachty | ks | 10,00 |  |  |
| Výšková úprava šupátka | ks | 70,00 |  |  |
|  |  |   |   |   |  |  |

Podmienky vykonania opráv

 Opravy miestnych komunikácií v meste Malacky budú vykonané s použitím zmesí asfaltového betónu s veľkosťou zrna do 11 mm vrátane. Požiadavky na výber materiálových zložiek a výslednej zmesi musia spĺňať požiadavky harmonizovanej STN EN 13108-1. Asfaltový betón (AC) musí mať vyhlásené zhody a musí byť označený značkou CE. Hrubé drobné kamenivo a prídavná kamenná múčka použitá na výrobu asfaltového betónu musí spĺňať požiadavky STN EN 13043. Ako spojivo sa na výrobu asfaltového betónu musí použiť cestný asfalt alebo modifikovaný asfalt. Cestný asfalt musí vyhovovať STN EN 12591, modifikovaný asfalt STN EN 14023. Oprava komunikácií s použitím asfaltom obaľovaných zmesí zahŕňa tieto práce:



* zasekanie alebo zarezanie okrajov obrusnej vrstvy do pravidelných plošných tvarov,
* odstránenie úlomkov uvoľnených kamenných zŕn a vyčistenie poškodeného miesta od zostatkov zmesí, nánosov a pod.,
* 2 x spojovací postrek asfaltom alebo asfaltovou emulziou,
* vyrovnanie povrchu asfaltovým betónom
* položenie asfaltového betónu AC11
* Všetky úlomky, odrezky z poškodenej vozovky treba odstrániť, uvoľnené kamenné zrná, nános piesku hliny treba vymiesť, ak treba tak aj vymyť tlakovou vodou a vysušiť prúdom stlačeného vzduchu.
* Spojovacím postrekom sa zlepší spojenie materiálu v jednotlivých vrstvách
* Na spojenie (zlepenie) asfaltovej vrstvy s podkladom bude použitý spojovací postrek. Spojivo na výrobu postreku musí spĺňať požiadavky normy: - asfalt – STN EN 12591 alebo STN EN 14023; - emulzia – STN EN 13808.
* Spojivo na výrobu postreku musí mať vyhlásené zhody a musí byť označené značkou CE.